साइबर क्राइम का सरगना ताराटांड़ से पकड़ा गया
धनबादपुलिस ने गिरिडीह के ताराटांड़ से एक साइबर अपराधी को पकड़ा है। वह साइबर अपराध से जुटाई राशि से अन्य युवकों के जरिए खरीदारी करता है। पकड़े गए प्रवीण मंडल की निशानदेही पर पुलिस ने लालू मंडल को भी पकड़ लिया। मंगलवार की रात तीन थानाें के प्रभारी छापेमारी करने ताराटांड़ के अहिल्यापुर पहुंचे थे। ताराटांड़ पुलिस के मुताबिक, राजस्थान पुलिस भी लालू की तलाश में आई थी, पर वह भाग निकला था।
मंगलवार को पुलिस ने प्रवीण मंडल को हीरापुर से 50 हजार रुपए के टीवी की खरीदारी के क्रम में पकड़ा था। प्रवीण कैश से टीवी खरीदना चाहता था। संदेह होने पर दुकानदार ने इसकी सूचना पुलिस को दी। पुलिस ने उसे थाने ले जाकर पूछताछ की। प्रवीण ने साइबर अपराधी होने की बात स्वीकार की थी। बताया कि उससे खरीदारी कराई जाती है। अपने भाई पिंटू और लालू का नाम लिया। छापेमारी करने गई पुलिस को पिंटू नहीं मिला, पर लालू पकड़ा गया। ताराटांड़ में साइबर अपराधियों के तीन गिरोह हैं। इनमें से एक का सरगना लालू मंडल है। गिरोह में परिवार के लोग ही शामिल हैं। लालू से पूछताछ की जा रही है। इस मामले में धनबाद थाने में एफआईआर दर्ज की गई है।
hin_Deva hin_Deva hin_Deva